02021R0955 — LV — 15.06.2021 — 000.002

Šis dokuments ir tikai informatīvs, un tam nav juridiska spēka. Eiropas Savienības iestādes neatbild par tā saturu. Attiecīgo tiesību aktu un to preambulu autentiskās versijas ir publicētas Eiropas Savienības “Oficiālajā Vēstnesī” un ir pieejamas datubāzē “Eur-Lex”. Šie oficiāli spēkā esošie dokumenti ir tieši pieejami, noklikšķinot uz šajā dokumentā iegultajām saitēm

►B KOMISIJAS ĪSTENOŠANAS REGULA (ES) 2021/955 (2021. gada 27. maijs), ar ko nosaka īstenošanas tehniskos standartus Eiropas Parlamenta un Padomes Regulas (ES) 2019/1156 piemērošanai attiecībā uz veidlapām, veidnēm, procedūrām un tehniskajiem risinājumiem tirdzniecības noteikumu, maksu un nodevu publicēšanai un paziņošanai un precizē informāciju, kura jāpaziņo, lai izveidotu un uzturētu centrālo datubāzi par AIF un PVKIU pārrobežu tirdzniecību, kā arī šādas informācijas paziņošanai izmantojamās veidlapas, veidnes un procedūras (Dokuments attiecas uz EEZ) (OV L 211, 15.6.2021., 30. lpp)





Labota ar:









▼B

KOMISIJAS ĪSTENOŠANAS REGULA (ES) 2021/955

(2021. gada 27. maijs),

ar ko nosaka īstenošanas tehniskos standartus Eiropas Parlamenta un Padomes Regulas (ES) 2019/1156 piemērošanai attiecībā uz veidlapām, veidnēm, procedūrām un tehniskajiem risinājumiem tirdzniecības noteikumu, maksu un nodevu publicēšanai un paziņošanai un precizē informāciju, kura jāpaziņo, lai izveidotu un uzturētu centrālo datubāzi par AIF un PVKIU pārrobežu tirdzniecību, kā arī šādas informācijas paziņošanai izmantojamās veidlapas, veidnes un procedūras

(Dokuments attiecas uz EEZ)







▼C1

1. pants

Valsts noteikumu par tirdzniecības prasībām publicēšana

1. Kompetentās iestādes Regulas (ES) 2019/1156 5. panta 1. punktā minēto informāciju savā tīmekļa vietnē publicē, izmantojot šīs regulas I pielikumā iekļauto veidni.

Kompetentās iestādes pirmajā daļā minēto informāciju publicē vai nu pilnā apmērā savas tīmekļa vietnes īpašā atsevišķā tīmekļa lapā, vai arī atsevišķās tīmekļa lapās, kur attiecīgi izklāsta šajā punktā minēto informāciju par alternatīviem ieguldījumu fondiem (AIF) un pārvedamu vērtspapīru kolektīvo ieguldījumu uzņēmumiem (PVKIU).

2. Kompetentās iestādes, izmantojot šīs regulas II pielikumā iekļautās veidnes, skaidrā, kodolīgā un viegli saprotamā veidā publicē 1. punktā minētās informācijas kopsavilkumus. Minētos kopsavilkumus publicē tajā pašā tīmekļa lapā kā 1. punktā minēto informāciju, vai nu minētās tīmekļa lapas augšpusē, vai tās apakšā.

▼B

2. pants

Informācijas publicēšana par maksām vai nodevām, ko kompetentās iestādes iekasē par savu pienākumu veikšanu saistībā ar AIFP, EuVECA pārvaldnieku, EuSEF pārvaldnieku un PVKIU pārvaldības sabiedrību pārrobežu darbībām

Kompetentās iestādes, izmantojot šīs regulas III pielikumā iekļauto veidni, atsevišķi par katru maksu vai nodevu publicē Regulas (ES) 2019/1156 10. panta 1. punktā minēto informāciju.

3. pants

Paziņošana Eiropas Vērtspapīru un tirgu iestādei

1. Kompetentās iestādes, izmantojot IV pielikumā iekļautās veidnes, paziņo Eiropas Vērtspapīru un tirgu iestādei (EVTI) hipersaites uz savām tīmekļa vietnēm, kur ir publicēta 1. pantā minētā informācija, un visas izmaiņas šajās hipersaitēs un attiecīgajās tīmekļa lapās publicētajā informācijā.

2. Kompetentās iestādes, izmantojot V pielikumā iekļautās veidnes, paziņo EVTI hipersaites uz savām tīmekļa vietnēm, kur ir publicēta 2. pantā minētā informācija, un visas izmaiņas šajās hipersaitēs un attiecīgajās tīmekļa lapās publicētajā informācijā.

3. Ja tiek veiktas izmaiņas 1. un 2. punktā minētajā informācijā un hipersaitēs, kompetentā iestāde 10 dienu laikā paziņo EVTI par izmaiņu ieviešanu kompetentās iestādes mājaslapā.

4. pants

Vienotais kontaktpunkts

1. Šīs regulas 3. pantā minēto paziņojumu vajadzībām katra kompetentā iestāde izraugās vienotu kontaktpunktu informācijas nosūtīšanai un jebkādu ar šādas informācijas iesniegšanu saistītu problēmu paziņošanai.

2. Kompetentās iestādes paziņo EVTI par 1. punktā minēto vienoto kontaktpunktu.

3. EVTI norīko vienotu kontaktpunktu, kur tiks saņemta 1. un 2. pantā minētā informācija un paziņots par jebkādām problēmām saistībā ar šajā pantā minētās informācijas saņemšanu.

4. EVTI informē 3. punktā minētā vienotā kontaktpunkta kompetentās iestādes.

5. pants

Informācija, kas jāpaziņo EVTI nolūkā izveidot un uzturēt centrālo datubāzi par AIF un PVKIU pārrobežu tirdzniecību

1. Lai izveidotu un uzturētu Regulas (ES) 2019/1156 12. pantā minēto centrālo datubāzi, izcelsmes dalībvalstu kompetentās iestādes reizi ceturksnī nosūta EVTI šīs regulas VI pielikuma 1. tabulā norādīto informāciju un visus tās atjauninājumus.

2. Izcelsmes dalībvalstu kompetentās iestādes 1. punktā minēto informāciju nosūta EVTI ne vēlāk kā piecu darbdienu laikā pēc katra ceturkšņa beigām, kas beidzas 31. martā, 30. jūnijā, 30. septembrī un 31. decembrī.

6. pants

EVTI izveidotā paziņojumu portāla funkcionēšanai nepieciešamie tehniskie risinājumi

1. Kompetentās iestādes, izmantojot VI pielikuma 2. tabulā noteikto lauka formātu, nosūta 5. panta 1. punktā minēto informāciju vienotā XML formātā.

2. Kompetentās iestādes Regulas (ES) 2019/1156 13. panta 1. punktā minētos dokumentus nosūta elektroniski, izmantojot paziņojumu portālu, ko EVTI izveidojusi saskaņā ar minētās regulas 13. panta 2. punktu.

3. EVTI nodrošina, ka caur paziņojumu portālu nosūtītā 1. un 2. punktā minētā informācija ir pilnīga, integrāla un konfidenciāla.

4. EVTI nodrošina, ka 2. punktā minētais paziņojumu portāls automātiski apstrādā un pārbauda visu nosūtīto informāciju un pievienotos datus un nosūtītājai kompetentajai iestādei sniedz atsauksmes par nosūtīšanas sekmīgumu un visām kļūdām, kas radušās minētās nosūtīšanas laikā.

7. pants

Stāšanās spēkā un piemērošana

Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

Regulas 1. pantu un 3. panta 1. punktu piemēro no 2021. gada 2. augusta, un 5. pantu piemēro no 2022. gada 2. februāra.

Šī regula uzliek saistības kopumā un ir tieši piemērojama visās dalībvalstīs.









I PIELIKUMS

Veidne AIF un PVKIU tirdzniecības prasības reglamentējošo valsts noteikumu publicēšanai

[Norādīt datumu, kad informācija pēdējoreiz grozīta]

Šajā lapā ir informācija par valstu normatīvajiem un administratīvajiem aktiem, kas reglamentē Eiropas Parlamenta un Padomes Regulas (ES) 2019/1156 (2019. gada 20. jūnijs) par kolektīvo ieguldījumu uzņēmumu pārrobežu izplatīšanas atvieglošanu 5. panta 1. punktā minētās tirdzniecības prasības.

PVKIU tirdzniecības prasības

(Ievietot atjauninātu un pilnīgu informāciju par piemērojamajiem valsts normatīvajiem un administratīvajiem aktiem, kas reglamentē PVKIU tirdzniecības prasības, tostarp hipersaites uz šo normatīvo un administratīvo aktu pilnām versijām)

Informācijai jāietver vismaz šādas noteikumu kategorijas, kas reglamentē:

(a) tirgvedības materiālu formātu un saturu, tostarp kompetentajai iestādei pirms tirdzniecības uzsākšanas paziņojamās informācijas un dokumentu identifikāciju;

(b) tirgvedības paziņojumu pārbaudes, ko veic kompetentās iestādes;

(c) ziņošanas pienākumus saistībā ar tirdzniecību;

(d) pases piešķiršanas (passporting) režīmu;

(e) paziņojumu par tirdzniecības pasākumiem atcelšanu;

(f) citus noteikumus, kas reglamentē PVKIU tirdzniecību un ko piemēro kompetentās iestādes jurisdikcijā [ja piemērojams].

Atruna. [Kompetentās iestādes nosaukums] ar pienācīgu rūpību nodrošina, ka šajā tīmekļa lapā iekļautā informācija par valsts noteikumiem, kas reglamentē PVKIU tirdzniecības prasības [dalībvalsts nosaukums], ir atjaunināta un pilnīga. [Kompetentās iestādes nosaukums] neatbild par ārēju tīmekļa vietņu uzturēšanu un jebkādām kļūdām vai izlaidumiem ārējās tīmekļa vietnēs, uz kurām šajā tīmekļa vietnē ir sniegtas hipersaites.

AIF tirdzniecības prasības

(Ievietot atjauninātu un pilnīgu informāciju par piemērojamajiem valsts normatīvajiem un administratīvajiem aktiem, kas reglamentē AIF tirdzniecības prasības, tostarp hipersaites uz šo normatīvo un administratīvo aktu pilnām versijām). Ja noteiktu kategoriju AIF (piemēram, nekustamā īpašuma AIF, privātā kapitāla AIF u. c.) tirdzniecībai piemēro īpašus noteikumus, iekļaut attiecīgos valsts normatīvos un administratīvos aktus par katru no šīm kategorijām.

Informācijai jāietver vismaz šādas noteikumu kategorijas, kas reglamentē:

(a) iepriekšēju tirdzniecības atļauju;

(b) tirgvedības materiālu formātu un saturu, tostarp kompetentajai iestādei pirms tirdzniecības uzsākšanas paziņojamās informācijas un dokumentu identifikāciju;

(c) tirgvedības paziņojumu pārbaudes, ko veic kompetentās iestādes;

(d) uz privātiem ieguldītājiem vai profesionāliem ieguldītājiem orientētu tirgvedību;

(e) ziņošanas pienākumus saistībā ar tirdzniecību;

(f) pases piešķiršanas (passporting) režīmu;

(g) trešā valstī iedibinātu fondu sadali saskaņā ar valsts privātās izvietošanas režīmu [ja piemērojams];

(h) atvērtu AIF un slēgtu AIF izplatīšanu;

(i) paziņojumu par tirdzniecības pasākumiem atcelšanu;

(j) citus noteikumus, kas reglamentē AIF tirdzniecību un ko piemēro kompetentās iestādes jurisdikcijā [ja piemērojams].

Atruna. [Kompetentās iestādes nosaukums] ar pienācīgu rūpību nodrošina, ka šajā tīmekļa lapā iekļautā informācija par valsts noteikumiem, kas reglamentē AIF tirdzniecības prasības [dalībvalsts nosaukums], ir atjaunināta un pilnīga. [Kompetentās iestādes nosaukums] neatbild par ārēju tīmekļa vietņu uzturēšanu un jebkādām kļūdām vai izlaidumiem ārējās tīmekļa vietnēs, uz kurām šajā tīmekļa vietnē ir sniegtas hipersaites.

Citas prasības*

Papildus iepriekš minētajiem noteikumiem, kas paredzēti konkrēti [PVKIU/AIF/PVKIU un AIF] tirdzniecībai, atkarībā no [PVKIU/AIF/PVKIU vai AIF] akciju vai ieguldījumu apliecību tirdzniecībā iesaistīto personu individuālās situācijas var būt arī citi tiesību akti, kuri ir piemērojami to tirdzniecībai [dalībvalsts nosaukums], pat ja minētie tiesību akti nav izstrādāti, lai reglamentētu konkrēti [PVKIU/AIF/PVKIU un AIF] tirdzniecību. Tirdzniecība [dalībvalsts nosaukums] var izraisīt situāciju, kad ir piemērojamas arī citas prasības, piemēram, [norādīt attiecīgos valsts tiesību aktus, kas varētu būt piemērojami].

▼C1

Atruna. Šajā veidnē ir sniegts neizsmeļošs to valsts tiesību aktu saraksts, kuri varētu būt piemērojami, un [kompetentās iestādes nosaukums] neatbild par jebkādiem izlaidumiem minētajā sarakstā. [Kompetentās iestādes nosaukums] neveic no šiem tiesību aktiem izrietošo prasību uzraudzību. Pirms tirgot vai ieguldīt [PVKIU/AIF/PVKIU vai AIF], būtu jānovērtē šo prasību un jebkādu citu juridisko prasību piemērojamība. Ja pastāv šaubas, PVKIU vai AIF tirgotājiem vai ieguldītājiem būtu jāsaņem neatkarīgas konsultācijas par prasībām, kas piemērojamas to individuālajai situācijai.

▼B

* Ja PVKIU tirdzniecības prasības un AIF tirdzniecības prasības ir publicētas kompetentās iestādes tīmekļa vietnes atsevišķās tīmekļa lapās, šīs “citas prasības” ir jāpublicē abās lapās.









II PIELIKUMS

Veidne AIF un PVKIU tirdzniecības prasības reglamentējošo valsts noteikumu kopsavilkumu publicēšanai

[Norādīt datumu, kad informācija pēdējoreiz grozīta, ja šis kopsavilkums ir publicēts citā tīmekļa vietnē nekā I pielikuma informācija]

PVKIU tirdzniecības prasību kopsavilkums

(Ievietot PVKIU tirdzniecības prasību kopsavilkumu, jo īpaši norādot noteikumus, kas reglamentē:

(a) paziņošanu par tirgvedības paziņojumiem un to iepriekšēju apstiprināšanu;

(b) jebkādas citas PVKIU tirdzniecībai piemērojamās prasības, ko kompetentā iestāde uzskata par atbilstošām [ja piemērojams].)

AIF tirdzniecības prasību kopsavilkums

(Ievietot AIF tirdzniecības prasību kopsavilkumu, jo īpaši norādot noteikumus, kas reglamentē:

(a) paziņošanu par tirdzniecību un tās iepriekšēju apstiprināšanu;

(b) paziņošanu par tirgvedības paziņojumiem un to iepriekšēju apstiprināšanu;

(c) uz privātiem ieguldītājiem vai profesionāliem ieguldītājiem orientētu tirgvedību;

(d) papildu prasības, kas jo īpaši piemērojamas noteiktu kategoriju AIF, kuri pastāv valsts tiesību aktos (piemēram, privātkapitāla vai nekustamā īpašuma AIF), tirdzniecībai;

(e) jebkādas citas AIF tirdzniecībai piemērojamās prasības, ko kompetentā iestāde uzskata par atbilstošām [ja piemērojams].)









III PIELIKUMS

Veidne regulatīvo maksu un nodevu publicēšanai

[Norādīt datumu, kad informācija pēdējoreiz grozīta]

Šajā lapā ir informācija par maksām un nodevām, ko [kompetentās iestādes nosaukums] iekasē par savu pienākumu veikšanu saistībā ar Eiropas Parlamenta un Padomes Regulas (ES) 2019/1156 (2019. gada 20. jūnijs) par kolektīvo ieguldījumu uzņēmumu pārrobežu izplatīšanas atvieglošanu 10. panta 1. punktā minēto AIFP, EuSEF pārvaldnieku, EuVECA pārvaldnieku un PVKIU pārvaldības sabiedrību pārrobežu darbībām.

[Kompetentajām iestādēm jāizmanto šī veidne, lai publicētu visas maksas un nodevas, ko tās iekasē par savu pienākumu veikšanu saistībā ar AIFP, EuSEF pārvaldnieku, EuVECA pārvaldnieku un PVKIU pārvaldības sabiedrību pārrobežu darbībām, sadalot maksas un nodevas, cita starpā, šādās kategorijās (ja piemērojams)].

Pārrobežu pārvaldības maksas un nodevas*

(a) Reģistrācijas maksas;

(b) maksas, ko iekasē par dokumentu paziņošanu un iepriekšēju paziņojumu turpmāku atjaunināšanu;

(c) maksas par pases piešķiršanu;

(d) pārvaldības maksas;

(e) jebkuras citas piemērojamās maksas vai nodevas, kas noteiktas dalībvalsts tiesību aktos [ja piemērojams].

Pārrobežu tirdzniecības maksas un nodevas*

(a) Pirmstirdzniecības maksas;

(b) reģistrācijas maksas;

(c) maksas, ko iekasē par dokumentu paziņošanu un iepriekšēju paziņojumu turpmāku atjaunināšanu;

(d) maksas par pases piešķiršanu;

(e) maksas par paziņojumu atcelšanu;

(f) jebkuras citas maksas vai nodevas, kas noteiktas dalībvalsts tiesību aktos [ja piemērojams].

* Ja saistībā ar iepriekš uzskaitītajām kategorijām netiek iekasētas maksas vai nodevas, jāiekļauj šāda atruna: “[Kompetentās iestādes nosaukums] neiekasē nekādas maksas un nodevas saistībā ar [attiecīgā darbības kategorija]”.

[Papildus turpmāk sniegtajam sarakstam ar maksām un nodevām, ko kompetentās iestādes iekasē par savu pienākumu veikšanu saistībā ar

AIFP, EuSEF pārvaldnieku,

EuVECA pārvaldnieku un PVKIU pārvaldības sabiedrību pārrobežu darbībām, kompetentās iestādes var sniegt vispārīgu informāciju par šo maksu un nodevu struktūru.]

Maksu un nodevu veidne (maksas vai nodevas nosaukums vai īss apraksts)

(Juridiskais pamats un hipersaite uz attiecīgā juridiskā teksta pilnu versiju) (Subjekts, kas atbildīgs par maksas vai nodevas samaksu)

(Darbība, par kuru jāmaksā maksa vai nodeva)

(Maksas vai nodevas struktūras apraksts, tostarp šāda informācija.

(a) Summa – ja ir noteikta fiksēta summa – vai maksas vai nodevas aprēķināšanas metode, tostarp jo īpaši maksas vai nodevas procentuālā daļa, aprēķina bāze un attiecīgā gadījumā norāde par minimālo vai maksimālo summu, kā arī piemērs.

(b) Vai tā ir sākotnēja vai pastāvīga maksa vai nodeva, un attiecīgā gadījumā tās iekasēšanas periodiskums.

(c) Datums, kurā maksa vai nodeva ir jāmaksā.

(d) Jebkāda papildu informācija.)

(Kompetentās iestādes var sniegt papildu informāciju par maksas vai nodevas struktūru, iekasēšanas periodiskumu vai aprēķināšanas metodi. Ja iestāde uzskata, ka iepriekš minētā informācija varētu būt neskaidra vai maldinoša, obligāti jāsniedz papildu informācija.)









IV PIELIKUMS

Veidne informācijas paziņošanai saskaņā ar šīs regulas 3. panta 1. punktu

Veidlapa informācijas paziņošanai saskaņā ar Regulas (ES) 2019/1156 5. panta 2. punktu

NOSŪTĪTĀJS:

Dalībvalsts:

Kompetentā iestāde:

Izraudzītais kontaktpunkts:

E-pasts:

(Sākotnējais paziņojums)

Cienītā kundze/Godātais kungs!

Saskaņā ar 5. panta 2. punktu Eiropas Parlamenta un Padomes Regulā (ES) 2019/1156 (2019. gada 20. jūnijs) par kolektīvo ieguldījumu uzņēmumu pārrobežu izplatīšanas atvieglošanu vēlos Jums sniegt minētajā noteikumā citēto informāciju, proti:

— hipersaiti uz [ kompetentās iestādes nosaukums ] tīmekļa vietni, kurā ir publicēta informācija par piemērojamajiem valsts normatīvajiem un administratīvajiem aktiem, kas reglamentē AIF un PVKIU tirdzniecības prasības, un to kopsavilkumi; un

— tirdzniecības prasību kopsavilkumu, kas publicējams Eiropas Vērtspapīru un tirgu iestādes tīmekļa vietnē.

Minētā informācija ir sniegta turpmākajā tabulā.







Hipersaites uz kompetentās iestādes tīmekļa vietni Hipersaite uz [kompetentās iestādes nosaukums] tīmekļa vietni, kur Regulas (ES) 2019/1156 5. panta 1. punktā minētā informācija ir publicēta [norādīt valodu, ko ierasts lietot starptautisko finanšu jomā] [Ievietot hipersaiti] (Ja piemērojams) Hipersaite uz [kompetentās iestādes nosaukums] tīmekļa vietni, kur Regulas 2019/1156 (ES) 5. panta 1. punktā minētā informācija ir publicēta [norādīt citu valodu] [Ievietot hipersaiti] Tirdzniecības prasību kopsavilkums Regulas (ES) 2019/1156 5. panta 1. punktā minēto prasību kopsavilkums ir publicēts [norādīt valodu, ko ierasts lietot starptautisko finanšu jomā] [Ievietot tirdzniecības prasību kopsavilkumu] Regulas (ES) 2019/1156 5. panta 1. punktā minēto tirdzniecības prasību kopsavilkums [norādīt citu valodu] [Ievietot tirdzniecības prasību kopsavilkumu]

Ar

cieņu

[paraksts]

(Ja paziņojums attiecas uz izmaiņām iepriekš paziņotajā informācijā)

Cienītā kundze/Godātais kungs!

Saskaņā ar Regulas (ES) 2019/1156 5. panta 2. punktu vēlos paziņot par izmaiņām minētajā noteikumā citētajā informācijā, proti, (vai nu) par izmaiņām hipersaitē uz [iestādes nosaukums] tīmekļa vietni, kur publicēta informācija par piemērojamajiem valsts normatīvajiem un administratīvajiem aktiem, kas reglamentē AIF un PVKIU tirdzniecības prasības, un to kopsavilkumi, (un/vai arī) par izmaiņām tirdzniecības prasību kopsavilkumā, kas publicējams Eiropas Vērtspapīru un tirgu iestādes tīmekļa vietnē.

Turpmāk tabulā ir sīkāka informācija par izmaiņām, kas ieviestas [datums, kad izmaiņas ieviestas kompetentās iestādes tīmekļa vietnē].







Hipersaites uz kompetento iestāžu tīmekļa vietnēm Agrākā hipersaite Atjaunināta hipersaite Hipersaite uz [kompetentās iestādes nosaukums] tīmekļa vietni, kur Regulas (ES) 2019/1156 5. panta 1. punktā minētā informācija ir publicēta (norādīt valodu, ko ierasts lietot starptautisko finanšu jomā): [Ievietot agrāko hipersaiti] Atjaunināta hipersaite uz [kompetentās iestādes nosaukums] tīmekļa vietni, kur Regulas (ES) 2019/1156 5. panta 1. punktā minētā informācija ir publicēta (norādīt valodu, ko ierasts lietot starptautisko finanšu jomā): [Ievietot atjaunināto hipersaiti] Hipersaite uz [kompetentās iestādes nosaukums] tīmekļa vietni, kur Regulas (ES) 2019/1156 5. panta 1. punktā minētā informācija ir publicēta [norādīt citu valodu] [Ievietot agrāko hipersaiti] Atjaunināta hipersaite uz [kompetentās iestādes nosaukums] tīmekļa vietni, kur Regulas (ES) 2019/1156 5. panta 1. punktā minētā informācija ir publicēta [norādīt citu valodu]: [Ievietot atjaunināto hipersaiti] un/vai Tirdzniecības prasību kopsavilkums [Agrākais tirdzniecības prasību kopsavilkums] [Atjauninātais tirdzniecības prasību kopsavilkums] Tirdzniecības prasību kopsavilkuma agrākā versija, kas publicēta [norādīt valodu, ko ierasts lietot starptautisko finanšu jomā]: Tirdzniecības prasību kopsavilkuma atjauninātā versija, kas publicēta [norādīt valodu, ko ierasts lietot starptautisko finanšu jomā]: [Ievietot tirdzniecības prasību kopsavilkuma agrāko versiju] [Ievietot tirdzniecības prasību kopsavilkuma atjaunināto versiju] Tirdzniecības prasību kopsavilkuma agrākā versija, kas publicēta [norādīt citu valodu]: Tirdzniecības prasību kopsavilkuma atjauninātā versija, kas publicēta [norādīt citu valodu]: [Ievietot tirdzniecības prasību kopsavilkuma agrāko versiju] [Ievietot tirdzniecības prasību kopsavilkuma atjaunināto versiju]

Ar

cieņu

[paraksts]









V PIELIKUMS

Veidne informācijas paziņošanai saskaņā ar šīs regulas 3. panta 2. punktu

Veidlapa informācijas paziņošanai saskaņā ar Regulas (ES) 2019/1156 10. panta 2. punktu

NOSŪTĪTĀJS:

Dalībvalsts:

Kompetentā iestāde:

Izraudzītais kontaktpunkts:

E-pasts:

Cienītā kundze/Godātais kungs!

Saskaņā ar 10. panta 2. punktu Eiropas Parlamenta un Padomes Regulā (ES) 2019/1156 (2019. gada 20. jūnijs) par kolektīvo ieguldījumu uzņēmumu pārrobežu izplatīšanas atvieglošanu vēlos Jums sniegt minētajā noteikumā citēto informāciju, proti, hipersaiti uz [kompetentās iestādes nosaukums] tīmekļa vietni, kur publicēta informācija par maksām vai nodevām, ko [dalībvalstī] iekasē saistībā ar AIFP, EuVECA pārvaldnieku, EuSEF pārvaldnieku un PVKIU pārvaldības sabiedrību pārrobežu darbībām.







Hipersaites uz kompetento iestāžu tīmekļa vietnēm Hipersaite uz [kompetentās iestādes nosaukums] tīmekļa vietni, kur Regulas (ES) 2019/1156 10. panta 1. punktā minētā informācija ir publicēta [norādīt valodu, ko ierasts lietot starptautisko finanšu jomā] [Ievietot hipersaiti] (Ja piemērojams) Hipersaite uz [kompetentās iestādes nosaukums] tīmekļa vietni, kur Regulas (ES) 2019/1156 10. panta 1. punktā minētā informācija ir publicēta [norādīt citu valodu]: [Ievietot hipersaiti]

(Ja paziņojums attiecas uz izmaiņām iepriekš paziņotajā informācijā)

Cienītā kundze/Godātais kungs!

Vēlos paziņot par izmaiņām Regulas (ES) 2019/1156 10. panta 2. punktā minētajā informācijā, proti, hipersaitē uz [kompetentās iestādes nosaukums] tīmekļa vietni, kur publicēta informācija par maksām vai nodevām, ko [dalībvalstī] iekasē saistībā ar AIFP, EuVECA pārvaldnieku, EuSEF pārvaldnieku un PVKIU pārvaldības sabiedrību pārrobežu darbībām.

(Ja piemērojams) Vēlos paziņot par izmaiņām [kompetentās iestādes nosaukums] tīmekļa vietnē publicētajā informācijā attiecībā uz regulatīvajām maksām un nodevām, ko [dalībvalstī] iekasē par AIFP, EuVECA pārvaldnieku, EuSEF pārvaldnieku un PVKIU pārvaldības sabiedrību pārrobežu darbībām.

Turpmāk tabulā ir sīkāka informācija par izmaiņām, kas ieviestas [datums, kad izmaiņas ieviestas kompetentās iestādes tīmekļa vietnē].







Hipersaites uz kompetento iestāžu tīmekļa vietnēm Agrākā hipersaite Atjaunināta hipersaite Hipersaite uz [kompetentās iestādes nosaukums] tīmekļa vietni, kur Regulas (ES) 2019/1156 10. panta 1. punktā minētā informācija bija publicēta (norādīt valodu, ko ierasts lietot starptautisko finanšu jomā): [Ievietot agrāko hipersaiti] Atjaunināta hipersaite uz [kompetentās iestādes nosaukums] tīmekļa vietni, kur Regulas (ES) 2019/1156 10. panta 1. punktā minētā informācija ir publicēta (norādīt valodu, ko ierasts lietot starptautisko finanšu jomā): [Ievietot atjaunināto hipersaiti] (Ja piemērojams) Hipersaite uz [kompetentās iestādes nosaukums] tīmekļa vietni, kur Regulas (ES) 2019/1156 10. panta 1. punktā minētā informācija bija publicēta [norādīt citu valodu]: [Ievietot agrāko hipersaiti] (Ja piemērojams) Atjaunināta hipersaite uz [kompetentās iestādes nosaukums] tīmekļa vietni, kur Regulas (ES) 2019/1156 10. panta 1. punktā minētā informācija ir publicēta [norādīt citu valodu]: [Ievietot atjaunināto hipersaiti] un/vai Sīkāka informācija par regulatīvajām maksām vai nodevām Agrākās regulatīvās maksas vai nodevas Atjauninātas regulatīvās maksas vai nodevas Agrāka sīkāka informācija par regulatīvajām maksām vai nodevām: Atjaunināta sīkāka informācija par regulatīvajām maksām vai nodevām: [Ievietot agrāku sīkāku informāciju par attiecīgajām regulatīvajām maksām vai nodevām] [Ievietot atjauninātu sīkāku informāciju par regulatīvajām maksām vai nodevām]

Ar cieņu

[paraksts]









VI PIELIKUMS

DATI, KAS JĀSNIEDZ EVTI NOLŪKĀ IZVEIDOT UN UZTURĒT CENTRĀLO DATUBĀZI PAR AIF UN PVKIU PĀRROBEŽU TIRDZNIECĪBU







1. tabula. Uzrādāmie lauki Numurs Datu lauks Ziņojamie dati zmantojamais standarts un formāts 1 Fonda nosaukums Pilns fonda nosaukums {ALPHANUM-350} 2 Fonda valsts identifikācijas kods Unikāls fonda identifikators {ALPHANUM-35} 3 Fonda LEI kods Fonda juridiskās personas identifikators {LEI} 4 Akciju kategorijas ISIN Akciju kategorijas starptautiskais vērtspapīru identifikācijas numurs {ISIN} 5 Pārvaldības sabiedrības nosaukums Pārvaldības sabiedrības pilns nosaukums {ALPHANUM-350} 6 Pārvaldības sabiedrības LEI kods Pārvaldības sabiedrības juridiskās personas identifikators {LEI} 7 Fonda pārvaldības sabiedrības valsts identifikācijas kods Fonda pārvaldības sabiedrības unikālais identifikators, ko piešķīrusi kompetentā iestāde {ALPHANUM-35} 8 Fonda veids Fonda veids Izvēle no iepriekš definētu lauku saraksta: — [UCIT] attiecībā uz PKVIU — [AIFS] attiecībā uz AIF — [ESEF] attiecībā uz EuSEF — [EVCA] attiecībā uz EuVECA — [LTIF] attiecībā uz ELTIF 9 Nosūtītāja dalībvalsts Nosūtītājas dalībvalsts nosaukums {COUNTRYCODE_2} 10 Uzņēmēja dalībvalsts Kompetentajām iestādēm jānorāda visas uzņēmējas dalībvalstis, kurās ir paziņots par fonda tirdzniecību {COUNTRYCODE_2} 11 Paziņošanas datums Par katru uzņēmēju dalībvalsti kompetentajai iestādei ir jānorāda, kad tā uzņēmējas dalībvalsts kompetentajai iestādei ir nosūtījusi paziņojumu par fonda tirdzniecību {DATEFORMAT} 12 Paziņojuma atsaukšanas datums Attiecībā uz katru uzņēmēju dalībvalsti kompetentajai iestādei ir jānorāda, kad tā uzņēmējas dalībvalsts kompetento iestādi ir informējusi par fonda tirdzniecības paziņojuma atsaukšanu {DATEFORMAT} 13 Direktīvas 2009/65/EK 93. panta 1. punktā un Direktīvas 2011/61/ES 31. panta 2. punktā un 32. panta 2. punktā minētā paziņojuma dokumentācija Kompetentajām iestādēm jānorāda tās datnes nosaukums, kas izmantota paziņojuma dokumentācijas paziņošanai Formāts, kas ļauj analizēt dokumenta saturu, nepārveidojot dokumentu citā formātā 14 Paziņojuma dokumentācijas valoda Valoda, kurā izstrādāta paziņojuma dokumentācija {LANGUAGE} 15 Direktīvas 2009/65/EK 93.a panta 2. punktā un Direktīvas 2011/61/ES 32.a panta 2. punktā minētā paziņojuma atsaukšanas dokumentācija Ja piemērojams, norāda tās datnes nosaukumu, kas izmantota paziņojuma atsaukšanas dokumentācijas paziņošanai Formāts, kas ļauj analizēt dokumenta saturu, nepārveidojot dokumentu citā formātā 16 Paziņojuma atsaukšanas dokumentācijas valoda Valoda, kurā izstrādāta paziņojuma atsaukšanas dokumentācija {LANGUAGE} 17 Tiek tirgots Kompetentajām iestādēm, ja ir pieejama informācija, jānorāda, vai fonds faktiski tiek tirgots Izvēle no iepriekš definētu lauku saraksta: — [Y] Jā — [N] Nē — [NA] Informācija nav pieejama 18 Fonda veids Kompetentajām iestādēm jānorāda, vai fonds tiek pārvaldīts iekšēji Izvēle no iepriekš definētu lauku saraksta: — [Y] Jā — [N] Nē